**OBAVIJEST I UPUTE KANDIDATIMA**

U Narodnim novinama broj 12/2024 od 31. siječnja 2024. godine, objavljen je javni natječaj za prijam u službu na neodređeno vrijeme u Jedinstveni upravni odjel Općine Viškovci, uz probni rad od tri mjeseca, te se daju upute kako slijedi:

Prijave na natječaj podnose se zaključno s 08. veljače 2024. godine**.**

Riječi i pojmovi koji imaju rodno značenje korišteni u ovom Javnom natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

**1.) Opis poslova i zadaća radnog mjesta:**

**1.NAMJEŠTENIK II. POTKATEGORIJE – spremač/ica:**

- održava i čisti društveni dom,

- pruža tehničku pomoć kod održavanja različitih događaja,

- obavlja i druge poslove po nalogu pročelnika.

**2.) Podaci o plaći radnog  mjesta**:

Plaća za radno mjesto spremač/ica propisana je Odlukom o koeficijentima za obračun plaće službenika i namještenika u Jedinstvenom upravnom odjelu Općine Viškovci („Službeni glasnik Općine Viškovci“ broj 9/23) i Odlukom o visini osnovice za obračun plaće službenicima i namještenicima Jedinstvenog upravnog odjela Općine Viškovci („Službeni glasnik Općine Viškovci“ broj 1/23).

Plaću spremača/ice čini umnožak koeficijenta složenosti poslova radnog mjesta 1,94 i osnovice za obračun plaće 440,00 EUR bruto, uvećan za 0,5% za svaku navršenu godinu radnog staža.

**3.) Testiranje kandidata**:

Testiranje kandidata koji ispunjava formalne uvjete provodi Povjerenstvo za provedbu postupka natječaja.

Kandidati koji će moći pristupiti intervjuu biti će o tome obaviješteni. O testiranju će kandidati biti obaviješteni najkasnije 5 (pet) dana prije testiranja. Testiranje će se održati u prostorijama Općine Viškovci, Grobljanska 26, 31401 Viškovci. Za kandidata koji ne pristupi testiranju smatrat će se da je povukao prijavu na natječaj.

**4.) Obavijest o testiranju**:

Obavijest o testiranju biti će objavljena na službenim stranicama Općine Viškovci [www.viskovci.hr](http://www.viskovci.hr) i na oglasnoj ploči Općine Viškovci.

**5.) Provedba testiranja**:

Po dolasku na  testiranje kandidati moraju predočiti odgovarajuću ispravu radi utvrđivanja identiteta. Kandidati koji ne mogu dokazati identitet ne mogu pristupiti testiranju. Kandidat koji ne pristupi na testiranje smatrat će se da je povukao prijavu na natječaj.

Vrijeme trajanja testiranja – 60 minuta.

Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima niti na bilo koji drugi način remetiti koncentraciju kandidata.

**6.) Provjera znanja kandidata sastoji se od**:

Prethodna provjera znanja i sposobnosti obavlja se putem pisanog testiranja iz općeg znanja i razgovora (intervjua). Navedeni način pisanog testiranja izričito je propisan odredbom članka 116. st.2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj: 86/08., 61/11., 04/18. i 112.19) koji glasi: „Postupak testiranja kandidata za prijam na radno mjesto namještenika za koje je kao stručno znanje utvrđena niža stručna sprema ili osnovna škola provodi se putem pisanog testa iz općeg znanja.“

Preporučeni okvirni izvori za pisano testiranje iz općeg znanja :

-web-stranica : hrvatska.eu, <https://croatia.eu/index.php?&lang=1>;

-web stranica : Općina Viškovci: [www.viskovci.hr](http://www.viskovci.hr)

-ostali dostupni izvori općeg znanja

Test sadrži 10 pitanja. Za svaki točan odgovor kandidatu se dodjeljuje 1 bod.

Maksimalan broj bodova koji kandidati mogu ostvariti je 10 bodova. Smatra se da su kandidati položili tekst ukoliko su ostvarili najmanje 50% bodova (5 i više bodova), i s takvim kandidatima će Povjerenstvo za provedbu natječaja provesti intervju. Maksimalan broj bodova koji kandidati mogu ostvariti na intervjuu je 10 bodova.

O rezultatima testiranja i vremenu održavanja intervjua kandidati će biti obaviješteni.

Nakon provedenog testiranja i razgovora (intervjua), Povjerenstvo za provedbu natječaja utvrđuje rang listu kandidata prema ukupnom broju ostvarenih bodova.

**Povjerenstvo za provedbu javnog natječaja**